Source: https://beta.e-justice.europa.eu/380/ET/succession?BELGIUM&init=true&member=1
Timestamp: 2019-11-20 04:15:55+00:00
Document Index: 6621293

Matched Legal Cases: ['kohus ', 'kohus ', 'kohus ', 'kohus ', 'kohus ', 'kohus ']

Täidetavaks tunnistamise taotlused: esimese astme kohus (tribunal de première instance/rechtbank van eerste aanleg)
Nende taotluse kohta tehtud otsuste peale esitatud edasikaebused:
– vastuväite (opposition/verzet) võib esitada samale esimese astme kohtule;
– apellatsioonkaebuse (appel/beroep) võib esitada apellatsioonikohtule (Cour d'appel/Hof van Beroep).
Kassatsioonikohus (Cour de Cassation/Hof van Cassatie) menetleb kassatsioonkaebusi. Ta ei vaata läbi faktilisi asjaolusid. Kassatsioonikohtusse pöördumine on erimenetlus. Kaebusega võib kassatsioonikohtusse pöörduda alles siis, kui tavalised edasikaebemenetlused, nagu vastuväide või apellatsioonkaebus, on ammendatud. Kassatsioonikohus arutab ainult seda, kas vaidlustatud kohtuotsus on vastuolus õiguse või mõne õigusnormiga. Kui see nii on, siis tühistab kassatsioonikohus vaidlustatud kohtuotsuse ja annab asja arutamiseks mõnele muule esimese astme kohtule. See kohus peab asja uuesti sisuliselt arutama.
Tunnistuse vastavalt artiklile 64 annab välja notar.
Perekonnaasju menetlev kohus (Tribunal de la Famille/Familierechtbank) loodi 13. juuli 2013. aasta seadusega. Tegemist on esimese astme kohtu osakonnaga. Selleks et menetlust lihtsustada ja kulutusi vähendada, on uues seaduses sätestatud üldreegel, et menetlus tuleks algatada kohtule esitatud taotlusega (requête/verzoekschrift). Sageli alustatakse menetlust siiski teisele poolele kätte toimetatud kohtukutsega (citation/dagvaarding), mis võimaldab hagejal paremini kursis olla kuupäevaga, millal asja arutamine toimub.
Viimati uuendatud: 10/04/2019